Διερεύνηση στάσεων και πρακτικών επαγγελματιών υγείας της Θεσσαλονίκης για την αντιμετώπιση της παχυσαρκίας του ενήλικου πληθυσμού
Creators: name: Σιλβιστοπούλου Ευμορφία Ιωάννη
Publisher: name: Aristotle University of Thessaloniki
Year: 2021
Subjects: Παχυσαρκία
Πρωτοβάθμια Φροντίδα Υγείας (ΠΦΥ)
Στάσεις και πρακτικές
Obesity
Primary Healthcare (PHC)
Attitudes and practices

description: Σκοπός έρευνας: Η παρούσα έρευνα αποσκοπεί να διερευνήσει σε βάθος τις στάσεις και τις πρακτικές των επαγγελματιών υγείας που εργάζονται στις δομές της Πρωτοβάθμιας Φροντίδας Υγείας (ΠΦΥ) της Περιφερειακής Ενότητας Θεσσαλονίκης, αναφορικά με την αντιμετώπιση και διαχείριση της παχυσαρκίας του ενήλικου πληθυσμού. Μέθοδος: Ποιοτική έρευνα κατά την οποία διενεργήθηκαν δεκαεπτά ημιδομημένες συνεντεύξεις με γιατρούς δεκαεπτά δομών ΠΦΥ της Θεσσαλονίκης. Η δειγματοληψία ήταν ομοιογενής. Η επεξεργασία και ανάλυση των συνεντεύξεων πραγματοποιήθηκε με τη μέθοδο της θεματικής ανάλυσης. Αποτελέσματα: Κατά την ανάλυση επιλέχθηκαν οι εξής έξι θεματικές κατηγορίες: i) εργασιακό πλαίσιο δομών ΠΦΥ, ii) πρακτικές/τρόποι αντιμετώπισης και διαχείρισης της παχυσαρκίας, iii) κατηγοριοποίηση ασθενών και κριτήρια παραπομπής τους σε εξειδικευμένες υπηρεσίες, iv) στάσεις επαγγελματιών απέναντι στα άτομα με παχυσαρκία, v) απόψεις επαγγελματιών σχετικά με τους βοηθητικούς παράγοντες και τα εμπόδια στην απώλεια βάρους και τη μακροχρόνια διατήρηση του, vi) απόψεις/προτάσεις επαγγελματιών για μια αποτελεσματική πολιτική υγείας για την αντιμετώπιση της παχυσαρκίας. Συμπεράσματα: Ο ρόλος της ΠΦΥ είναι κομβικός στην πρόληψη και τη διαχείριση της παχυσαρκίας του ενήλικου πληθυσμού. Ωστόσο, τα αποτελέσματα της έρευνας καταδεικνύουν μια σειρά ελλείψεων και περιορισμών. Αρχικά, παρατηρούνται η έλλειψη θεραπευτικών πρωτοκόλλων και αλγορίθμων παραπομπής για την διαχείριση της παχυσαρκίας καθώς και η περιορισμένη λειτουργία ή/και παντελή απουσία εξειδικευμένων δομών. Επίσης, αναδεικνύεται η ύπαρξη αρνητικών στερεοτύπων και προκαταλήψεων που επηρεάζουν την πρακτική των γιατρών. Τέλος, διαφαίνεται η απουσία εκπαίδευσης και κατάρτισης των γιατρών σε θέματα διαχείρισης και αντιμετώπισης της παχυσαρκίας. Η ανάγκη για τον σχεδιασμό και την εφαρμογή αποτελεσματικών πολιτικών υγείας για την παχυσαρκία, κρίνεται επιτακτική και σημαντική
description: Objective: The present study aims to explore in depth the attitudes and practices of health professionals who work in Primary Health Care (PHC) facilities in the Regional Unit of Thessaloniki, regarding the treatment and management of obesity in the adult population. Method: A qualitative study in which seventeen semi-structured interviews took place with doctors from seventeen facilities of Thessaloniki’s PHC. The sampling was homogeneous. The processing and analysis of the interviews was performed with the method of thematic analysis. Results: The following six thematic categories were selected during the analysis: i) work context of the PHC facilities, ii) practices/ways of treatment and management of obesity, iii) patients’ categorization and referral criteria to specialized facilities, iv) professionals’ attitudes towards individuals with obesity, v) professionals’ beliefs regarding enabling factors and barriers in losing weight and maintain it in the long-term, vi) professionals’ beliefs/suggestions for effective health policies for the treatment of obesity. Conclusions: The role of the PHC is crucial in the prevention and management of the adult population’s obesity. However, the results of the study demonstrate a number of shortcomings and limitations. Initially, a lack of therapeutic protocols and referral pathways for the management of obesity as well as a limited functioning or/and a total absence of specialized facilities have been observed. Also, the existence of negative stereotypes and biases that influence the doctors’ practice is highlighted. Lastly, the lack of education and training of doctors in the management and treatment of obesity is evident. The need to design and implement effective health policies for obesity is considered urgent and important